Diari Oficial de la Generalitat Valenciana


Sumari del DOGV 6968, del 19-02-2013 (2013/1413)

RESOLUCIÓ de 6 de febrer de 2013, de la Direcció General de l'Institut Valencià de la Joventut.Generalitat Jove (IVAJ.GVA JOVE), per mitjà de la qual es revoca la delegació de certificar els cursos de l'EAJ conferida a la Direcció del Servici de Participació, Activitats i Productes.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6968

Data del DOGV
:   19-02-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/1413


Data del document
:   06-02-2013

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

RESOLUCIÓ de 6 de febrer de 2013, de la Direcció General de l'Institut Valencià de la Joventut.Generalitat Jove (IVAJ.GVA JOVE), per mitjà de la qual es revoca la delegació de certificar els cursos de l'EAJ conferida a la Direcció del Servici de Participació, Activitats i Productes. [2013/1413]  
El Consell va aprovar per mitjà del Decret 21/2003, de 4 de març, el Reglament Orgànic i Funcional de l'Institut Valencià de la Joventut (IVAJ).  
En virtut de l'article 63 de la Llei 5/1983, de 30 de desembre, del Consell, segons el qual l'exercici de les competències pròpies de cada òrgan pot ser delegat per este en l'òrgan jeràrquic immediat inferior, llevat que per l'aplicació del principi d'eficàcia siga aconsellable atribuir-lo a un altre òrgan, i a fi d'agilitzar la gestió dels servicis encomanats a l'IVAJ.GVA JOVE, esta Direcció General va aprovar el 20 de desembre de 2001 una resolució de delegació de competències i funcions en òrgans jeràrquicament subordinats.  
L'experiència dels anys transcorreguts fa convenient modificar ara esta resolució, per a adaptar-la a les necessitats actuals de gestió.   
  
La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, regula tant la possibilitat i les condicions de la delegació de competències, com la revocació per part dels òrgans directius de les administracions públiques.   
En concret, l'article 13.6 de l'esmentada llei assenyala que la delegació de competències serà revocable en qualsevol moment per l'òrgan que l'haja conferida, i l'apartat 3 del mateix article precisa que la revocació haurà de publicar-se en el butlletí oficial que corresponga en atenció a l'Administració a què pertanga l'òrgan delegant i el seu àmbit territorial. Per la seua banda, i en semblants termes, la Llei 5/1983, de 30 de desembre, del Consell, establix en l'article 63 que les delegacions podran ser revocades en qualsevol moment per l'òrgan delegant, i que les revocacions esmentades hauran de ser publicades en el Diari Oficial de la Comunitat Valenciana.  
En conseqüència, i d'acord amb les facultats conferides per la normativa vigent, esta Direcció General resol:  
  
Primer  
Revocar la competència de certificar els cursos organitzats per l'EAJ conferida a la direcció del Servici de Participació, Activitats i Productes, en l'apartat sext de la Resolució de 20 de desembre de 2001, de la Direcció General de l'Institut Valencià de la Joventut, per mitjà de la qual es deleguen diverses competències i funcions.  
  
Segon  
La revocació prevista en el text d'esta resolució tindrà plena eficàcia a partir del dia en què es publique en el Diari Oficial de la Comunitat Valenciana.  
  
València, 6 de febrer de 2013.- El director general de l'Institut Valencià de la Joventut.Generalitat Jove: Marcos Sanchis Fernández.